
JAUNĀKĀS MĀSAS LOMĀ 


Ir vispārzināms, ka latviešu valoda tāpat kā pārējās — dzīvās un mirušās - baltu 
valodas, pieder indoeiropiešu (IE) valodu saimei, tāpēc loģiski, ka fonētikas (skaņu) un 
morfoloģijas (gramatisko formu) līmenī tajā ir daudz līdzību ar citām IE valodām. Arī 
leksiskas līmenī latviešu valodā sastopami veseli vārdi, kuriem ir piemeklēti fonētiski 
semantiskie analogi romāņu, ģermāņu vai slāvu valodās. Daļa valodnieku šīs kopējās un 
līdzīgās formas dēvē par ģeneoloģiski nosacītām, t.i., no kopējās pirmvalodas nākošām, citi 
tās uzskata par aizguvumiem no minētajām valodām. Tādēļ ka salīdzinošā valodniecība, 
nosakot latviešu valodas vietu baltu un pārējo IE valodu vidū, ir tai a'priori iedalījusi 
"Jaunākās māsas” lomu, gan salīdzinot ar lietuviešu valodu [1], gan — romāņu un ģermāņu 
valodām, uz kuru fonētikas un morfoloģijas bāzes tā lielā mērā esot veidojusies, leksikas 
līmenī daudz ko aizgūstot no kaimiņu slāvu valodām. 

Hipotēzi par latviešu valodu un tautu kā jaunu etnolingvistisku veidojumu”, daudz 
jaunāku par Rietumeiropas tautām, kas civilizēto IE tautu saimē esot ienākusi tikai m.ē. I un II 
gadu tūkstoša mijā, turklāt vienīgi pateicoties Rietumu civilizācijas **svētīgajai” ietekmei, 
oficiālā historiogrāfija ir pasludinājusi par vienīgo pareizo latviešu vēstures versiju. Bet cik 
lielā mērā tā ir pamatota? Daudzi valodu un vēstures pētnieki (tiesa, pārsvarā — neakadēmiski) 
to ir apšaubījuši.* Aizdomas vairo fakts, ka neviena politiskā vara Latvijā nav mēģinājusi 
iesaistīties ar oponentiem diskusijā un kliedēt viņu šaubas ar zinātnisku argumentu palīdzību, 
bet visas ir tiekušās vienīgi uztiept bezapelācijas kārtībā savu "pareizo hipotēzi. Varbūt tieši 
tāpēc, ka tā ir vāji argumentēta ar zinātniskiem pierādījumiem? Toties saskan ar Rietumu 
historiogrāfijā un globālpolitikā valdošo eirocentrisma koncepciju" un Normāņu teoriju”? 


! Šo paskaidrojošo tekstu NRA nenopublicēja: 





2 Teiktais tikpat lielā mērā tiek attiecināts uz pārējām baltu un slāvu tautām. 

3 Anna Klaucāne *Latvijas pēdējā sentauta, turies!” Andrejs Kavacis Baltu senvēsture”. Māris Linde *Balti”, * 
Kursa” u.c 

4 Eirocentrisms ir filozofiskā tendence [2] un politiska ideoloģija [3], kas pasludina Rietumeiropas tautu un 
civilizācijas pārākumu par citām tautām un civilizācijām kultūras un dzīvesveida jomā [4], to īpašo lomu 
pasaules vēsturē. Rietumvalstu vēsturiskais ceļš tiek pasludināts par vienīgo pareizo un atdarināšanas cienīgu. 
Jēdzienu *eirocentrisms” zinātniskajā apritē ieviesa ēģiptiešu politologs un filozofs Š.Amins XX gs. 70-jos 
gados [5] un krievu sociologs un politologs S.G.Kara-Murza [6]. 

4 Normānisma (Normāņu) teorija ir eirocentrismā balstīta nepierādīta vēsturiska hipotēze par Austrumeiropas 
tautu un valstu, ieskaitot mūsdienu Baltiju, izcelsmi, kurā tiek apgalvots, ka baltslāvu tautu valstiskumu un 
kultūru radīja nevis paši vietējie iedzīvotāji, bet gan skandināvu jūras laupītāji vikingi, kuri 9. gadsimtā esot 
ieradušies Austrumeiropā no ziemeļiem. Normāņu teoriju 18.gadsimtā izgudroja trīs vācu vēsturnieki - Baijers, 
Millers un Šlocers. 

EIROCENTRISMA UN NORMĀŅU TEORIJAS ŠARLATĀNISMS 


Cik zinātniski pamatots ir pats eirocentrisms, kurš noniecina citu tautu pieredzi, 
kultūru un ieguldījumu pasaules civilizācijas attīstībā? Izrādās, ka šis pasaules uzskats tika 
argumentēti atmaskots jau pagājušā gadsimta vidū [7]. Tas pats attiecas uz Normāņu teoriju, 
kas dibināta burtiski uz vienas krievu Seno laiku hronikas (IloBBCcTB BPpEMAHHBIXB JIBTB) 
rindas par varjagu atsaukšanu uz Kijevas Krievzemi un ar citiem artefaktiem neapstiprināta 
pieņēmumu, ka Krievzemes tirdzniecības ceļu sargi varjagi un skandināvu jūras laupītāji 
vikingi esot nozīmējuši vienu un to pašu parādību. To tika atspēkojis vēl slavenais krievu 
znātnieks M.Lomonosovs. Kopš 2016.gada normānisma teorijas šarlatānisms ir atmaskots arī 
no lingvistikas viedokļa. Tātad tai sen vajadzēja atrasties vēstures mēslainē. Taču normānisti, 
ignorējot zinātniskus argumentus, turpina to izplatīt, jo izdevniecības, mēdiji un katedras ir 
viņu rokās. Šo mītu viņi uztur ar zinātņveidīgas teorijas - t.s. fonētisko likumu palīdzību. 
Atsaucoties uz A.Leskinu u.c. jaungramatiķiem, kuri tukšvārdīgi absolutizēja fonētiskos 
likumus”, izmantojot lingvistisko sofistiku un nekritisku apelēšanu pie XVIII - XIX gs. 
valodnieku un vēsturnieku subjektīvajiem viedokļiem, normānisti gandrīz divsimt gadus 
fantazē, kā vārds *vikings” varēja pārvērsties par vārdu "varjags”. Viņu versijas reizēm 
robežojas ar kretīnismu, tām nav nekā kopīga ar zinātniskuma principiem, jo normānisti 
ietiepīgi ignorē faktu, ka fonētisko likumu objektivitāti un universalitāti, kas viņu pielietoto 
protoformu rekonstrukcijas metodi ļautu uzskatīt par zinātnisku un pētniecībā pielietojamu, 
jaungramatiķi tā arī netika pierādījuši. Tā ir un paliek tikai apšaubāma hipotēze. Bet hipotēzi 
nav iespējams pierādīt citu hipotēzi. Hipotēze ir jāpierāda tikai un vienīgi ar faktu. Šīs 
aksiomas ignorēšana izslēdz normānistu versijas no zinātniskas diskusijas. 

Pretējā gadījumā sanāk, ka Rietumu valodniecībā, historiogrāfijā u.c. humanitārajās 
disciplīnās, ko dēvējam par zinātnēm, t.sk. baltistikā, objektīvās realitātes izziņas metodolo- 
ģija ir tāda pati kā jūdaismā, kristietībā u.c. reliģijās, kas ir zinātnei antagoniskas uzskatu 
sistēmas, proti, secinājumi tiek izdarīti, nevis balstoties uz empīriskām un objektīvi 
pārbaudāmām ziņām, bet gan uz autoritāšu subjektīvām liecībām par izziņas objektu. Tātad 
arī atbildes uz latviešu un pārējo baltslāvu valodu un tautu vēstures būtiskākajiem 
jautājumiem tiek argumentētas nevis ar zinātniskiem faktiem, bet ar politiski angažētiem un 
sen atspēkotiem mītiem. 


KĀPĒC SANSKRITS UN KĀPĒC LEKSIKA? 


No pētnieka viedokļa šāds stāvoklis nav atzīstams par apmierinošu un mudina turpināt 
zinātniskās patiesības meklējumus, kā arī izvirzīt hipotēzi par to, ka latgaļu-latviešu valodai 
un tautai, tāpat kā pārējām baltu un slāvu tautām, iespējams, ir daudz senāka civilizācija, nekā 
Rietumeiropas tautām, un senāka vēsture, nekā šobrīd tiek uzskatīts. Lai pārbaudītu šo 
hipotēzi, uzņēmos latgaļu-latviešu leksikas salīdzināšanu ar senāko zināmo IE valodu - 


6 Sanskritā «ūdens» ir: 4 va, AR vār, ATR vāri, GU vrsa, adj. ar vārya. Bet KāJEJI yoga nozīmē «ceļš». 
Sanāk [vārya]+[yoga] = vāryaga = *ūdens ceļš”. Savukārt, vikings” nav nekas cits kā «Ifdd5 nāvika 
*Jūrnieks'+ PI kongi "ieroči, bruņojums” = [vik] + [kongi] = *bruņots jūrnieks” [11:72]. Taisni tādus 
mēs viņus arī pazīstam. Tas nozīmē, ka vikingiem nav bijis nekā kopēja ar varjagiem. Visdrīzāk 
vikingi savu kāju nav spēruši Varjagu (Baltijas) jūras austrumu krastā. Jo viņus te nelada varjagi. 

7 R.Raska, F.Bopa, J.Grimma u.c. vecgramatiķu atklātās skaņu mijas likumsakarības, kas puslīdz 
regulāri parādās atsevišķos gadījumos vienā vai dažās ģermāņu valodās, A.Leskins u.c. jaungramatiķi 
nepamatoti attiecināja uz visām valodām un voluntāri pieprasīja uzskatīt tās par universālām un 
objektīvām (fonētiskie likumi nepieļaujot izņēmumus līdzīgi kā fizikas vai matemātikas likumi), tāpēc 
ar to palīdzību esot iespējams rekonstruēt IE pirmvalodu u.c. protovalodas. 

vismaz 3,5-4 tūkstošus gadu veco sanskritu, kas ir saglabājusies gan rakstu, gan mutvārdu 
formā, tādēļ ir zinātniski drošs valodas etalons, kas līdz šim maz izmatots. 

Grūti rast racionālu izskaidrojumu tam, kāpēc valodnieki komparatīvajos pētījumos un 
etimoloģijas zinātnē līdz šim tik maz izmanto sanskritu, ko XIX gadsimta lingvisti uzskatīja 
par pašu IE pirmvalodu. Mūsdienās autoritatīvi avoti un zinātnieki, piemēram žurnāls Forbes, 
prof. Dens Brauns? u.c. to argumentēti dēvē par moderno Eiropas valodu māti. Sanskritologi 
noskaidrojuši, ka sanskrits laika gaitā ir mainījies ļoti maz. Līdz ar to mūsu rīcībā ir drošs un 
uzticams senu valodas faktu materiāls, ar kuru salīdzināt mūsdienu valodas. Principiāli 
svarīgi, ka tie ir reāli un zinātniski pārbaudāmi valodas fakti, nevis valodnieku subjektīvas 
fantāzijas, kā gadījumā ar jaungramatiķu rekonstruējamajām *protoformām”. 


BALTSLĀVU UN SANSKRITA VALODU UZKRĪTOŠĀ LĪDZĪBA 


Diskutabls ir arī lingvistu pieņēmums, ka valodu pētījumos primāra ir fonētika un 
morfoloģija, bet leksika ir otršķirīga, tādēļ to pētīt nevajag. Nav ziņu, kurš un ar kādiem 
argumentiem šo hipotēzi būtu pierādījis, taču XX gs. indoeiropeistikā salīdzinošo leksikas 
pētījumu patiesi ir maz. Sevišķi tādu, kuros moderno valodu leksika būtu sistēmiski un 
pietiekamos apjomos salīdzināta ar sanskritu. Jāpiemin horvātu himnas autors, XIX gadsimta 
filologs un politiķis Antuans Mihanovičs (1796—1861), kurš 1832.gadā publicēja *"Sarakstu ar 
divsimt vārdiem, kam ir līdzīga izruna un līdzīga nozīme sanskritā un slāvu valodās”. XX 
gadsimtā sanskrita un krievu valodas leksiski semantisko līdzību pētīja krievu vēsturnieces 
Svetlana Žarņikova (1945-2015) un Natālija Guseva (1914-2010), blogeris un rakstnieks 
Pjotrs Semiļetovs (1977.g.dz.) u.c. Tāds mēģinājums ir bijis arī latviešu valodā. Kaspars 
Lazdiņš 1954.gadā ASV publicēja grāmatiņu "Sanskrit - lavian words - living language 
fossils” ar 300 latviešu — sanskrita fonētiski semantiskiem analogiem. 

Šie pētījumi uzskatāmi demonstrē, ka nevis teorētiska *protovalodu” sacerēšana jeb 
rekonstrukcija, bet tieši moderno valodu leksikas sistēmiska salīdzināšana ar reāliem senās 
sanskrita valodas faktiem var dot mums jaunus principiālus atklājumus par mūsu valodu 
vēsturi, kas nav iespējami fonētikas un morfoloģijas salīdzinošajos pētījumos. Leksikas 
salīdzināšanas procesā kļūst redzams, ka arī pati salīdzināmi vēsturiskā metode vēl ir ļoti 
nepilnīga. Piemēram, tā neņem vērā valodu veidošanās subjektīvos faktorus — rakstītā un 
drukātā vārda un tā autora, redaktora, Ieksikogrāfa subjektīvo lomu jaunu valodas formu 
radīšanā. 


SANSKRITA - LATGAĻU-LATVIEŠU SALĪDZINOŠĀ VĀRDNĪCA 


Izmantojot salīdzināmi vēsturisko metodi, M.Monjē-Viljamsa Sanskrita-angļu vārd- 
nīcu [8], Latviešu literārās valodas vārdnīcu (LLVV), V.Lukaševiča Latgaliešu-latviešu 
vārdnīcu [9] un savas dzimtās latgaļu valodas zināšanas, esmu sastādījis un 2015. gadā 
publicējis Sanskrita — latgaļu-latviešu salīdzinošo vārdnīcu [10], kura ietver vairāk ka 5000 
vārdformas, kas mūsdienu latgaļu-latviešu valodā Eiropas centrā skan tāpat vai gandrīz tāpat, 
kā tika izrunātas sanskritā pirms 4000 gadu otrā Eirāzijas kontinenta malā, un nozīmē tos 
pašus vai ļoti tuvus jēdzienus. 


* Harolds Dens Brauns (Harold Dean Brown,1927—2003) amerikāņu fiziķis, matemātiķis, filozofs un 
valodnieks. Darbojies NASA propgrammās. Bijis autoritatīvu zinātnisko biedrību (American Mathe- 
matical Society, American Physical Society, American Nuclear Society, Association for Computing 
Machinery u.c.) loceklis. Zinājis ap 20 valodu, tajā skaitā sanskritu, pazīstams ar augstvērtīgiem 
Upanišadu and Joga-sūtras tulkojumiem angļu valodā. Proponēja atziņu: Sanskrit — the Mother of 
European Languages - "Sanskrits ir visu Eiropas valodu māte”. Par to normānisti viņu nīst. 

Lūk, daži leksiski semantisko līdzību piemēri: 

























































































Sanskrits | Transliterā- | Gramatika | Nozīme latviski Latgaliskā LLV 
cija (LAST) forma analogs 
STSS] abbā f. māte baba vecāmāte 
STĢ ad verb ēst ād ēd 
ST TY adagdha adi. nedegošs nadaga nedega 
Sad adat adj. ēdošs ādat ēdat 
|ipīgi agriya n. pirmie augļi agreji agrīnie 
KIEV |76] ajīva adj. nedzīva nadziīva nedzīva 
Sir āmisa n. gaļa misa miesa 
S1 /dx€ | apidah verb apdeg apdag apdeg 
gTY bādh verb bēdāties bāda bēda 
ATtīd bādhate verb būt grūtībās bādāt bēdāt 
Srufd | bādhati verb būt nelaimē bādatīs bēdāties 
artrd bādhyate verb būt nospiestam bādajat bēdājat 
udfā bharvati verb ēst baravat(i) barojātti) 
UId bhrātr m. brālis brats brālis 
Ulda bhrātrdatta ad). brāļa dota brata dūta brāļa dota 
Uldv bhrātrka n. brālis bratka brālītis 
Ulda bhrātrtva m. brālība bratstva brālība 
uy bhrū f. uzacs brous uzacs 
fē1 dina m.,n diena dīna diena 
Hal madā f. medus mada medus 
ura pāda m. pēda pāda pēda 
dld tāta m. tētis tāta tētis 








Šādu piemēru latgaļu (un līdz ar to arī latviešu) valodā ir nevis 200 vai 300, bet vairāk 
nekā 5000! Vai nav pārsteidzoši? Tik daudz leksiski-semantiku līdzību ar sanskritu, turklāt — 
tik pārliecinošu, nav atrasts nevienā Rietumu valodā, ieskaitot latīņu un grieķu valodas. 
Piemēri rāda, ka latgaļu-latviešu leksikas fonētiskā un semantiskā līdzība ar sanskrita 
analogiem ir daudz lielāka, nekā ģermāņu un romāņu valodās, jo tā parādās ne tikai vārdu 
saknēs un attālā semantiskā līdzībā, bet veseli vārdi mūsu valodā joprojām tiek izrunāti tieši 
tāpat un nozīmē tās pašas parādības. Šis fakts ir unikāls un pats par sevi pieprasa zinātnisku 
izvērtējumu. 


SANSKRITS KĀ FONĒTISKO LIKUMU PATIESĪBAS MĒRS 


Salīdzināsim vārda *'māte” formas dažādās valodās: latīņu mater, angļu mother, vācu 
mutter, krievu mater, spāņu un itāliešu madre, franču mēre, grieķu miteira, sanskrita matru! 
No vienas puses, šie piemēri labāk par jebkuriem fonētikas un morfoloģijas salīdzinošajiem 
pētījumiem pierāda visu šo valodu ģenealoģisko radniecību. Taču, ja komparatīvajos 
pētījumos no vērtēšanas kritēriju saraksta tiek izslēgts sanskrita senatnīgums vai vispār netiek 
ņemta vērā šī senā valoda, kā tas nereti vērojams, tad ar to secinājumi arī beidzas. Bez 
sanskrita nav iespējams objektīvi izsecināt, kura no šīm formām senāka, jo tās nav identiskas, 
bet tikai līdzīgas, turklāt, pēc ļoti dažādām pazīmēm, kuru formulēšana vien ir 'tneiespējamā 

misija”. Tas ir novedis pie neauglīgām diskusijām divu gadsimtu garumā, un galu galā 
konvenciālās atbildes uz šiem jautājumiem ir tikušas pamatotas nevis ar zinātniskiem, bet ar 
politiskiem argumentiem, kas no zinātniskā viedokļa, protams, nav pieņemams. Bet, ja 
redzam, ka latgaļu-latviešu vārdi, piemēram, mada, tāta, pāda, dīna u.c., ir identiski sanskrita 
analogiem gan izrunas, gan nozīmes ziņā, varam apgalvot, ka šīs latgaļu-latviešu formas ir 
vismaz 4000 gadu vecas. Un, ja pārējās Eiropas valodās analoģiskās fomas ir tikai līdzīgas, 
bet ne vairs identiskas, tātad tās objektīvi ir jaunākas. Līdz ar to ir atrasts zinātnisks pamats 
apgalvojumam, ka latgaļu - latviešu valoda jāuzskata par senāku, nekā latīņu un citas romāņu 
un ģermāņu valodas, kurās attiecīgie leksiski-semantiskie analogi uzrāda tikai attālu formālu 
(fonētisku) līdzību vai arī attiecīgie jēdzieni tiek izteikti ar pilnīgi citām Ieksēmām. 

Sanskrita — latgaļu-latviešu salīdzinošajā vārdnīcā savāktie valodu fakti dod tiesības 
apgalvot, ka tieši latgaļu valoda (un latviešu - uz tās latgaliskā substrāta rēķina), iespējams, ir 
visvecākā Eiropā. Šo apgalvojumu, protams, drīkst apstrīdēt, pirmkārt, krievi, otrkārt, 
lietuvieši, kuru valoda ir oficiāli izziņota par senāko baltslāvu areālā, kā arī grieķu un latīņu 
valodas senatnīguma aizstāvji. Vēl vairāk: to vajag izdarīt, jo ir svarīgi noskaidrot zinātnisko 
patiesību. Taču viņiem turpmāk savas pretenzijas jāargumentē nevis ar nekritiskām atsaucēm 
uz autoritātēm vai dažiem desmitiem nejauši atrastu vai tendenciozi izvēlētu atbilsmju un 
līdzību, kā to savulaik tika darījuši Brugmans, Osthofs, Leskins, Verners u.c. jaungramatiķi, 
bet ar tādiem pašiem glosārijiem attiecīgajās valodās. Vienlaicīgi tie kļūs par respektējamu 
faktoloģisko bāzi gan fonētisko likumu formulēšanai un testēšanai, gan dažādu vēsturisku un 
lingvistisku hipotēžu pierādīšanai, kas līdz šim vairumā gadījumu ir ticis darīts uz viena vai 
dažu piemēru pamata, ignorējot izņēmumus. Tādi leksisko līdzību glosāriji beidzot ļaus 
objektīvi spriest par arhaisko formu daudzumu tajā vai citā valodā un izteikt zinātniski 
pamatotus spriedumus par valodas un tautas īsto vecumu un ģenealoģiju. 


VALODA —- MŪSU PĒDĒJĀ CERĪBA 


Ār latviešu un leišu valodu un tautu eventuālo arhaiskumu mūsdienās spekulē daudzi. 
Autoru diletantisma vai ļaunprātības dēļ tas izskatās nožēlojami un diskreditē pašu hipotēzi. 
Krievijas vai Vācijas hidronīmu nozīmes nav iespējams skaidrot ar mūsdienu latviešu vai 
lietuviešu valodām” tādēļ, ka to aizsākumi nesniedzas tālāk par XVI-XVII gadsimtu, bet 
leksikas lielāka daļa sacerēta tikai XX gadsimtā. Taču sistemātiska latgaļu un latviešu leksikas 
salīdzināšana ar sanskritu apstiprina hipotēzi, ka latviešu un parējo baltslāvu valodu un tautu 
vēsture patiešām ir daudz senāka, nekā pieņemts uzskatīt. Pareizāk: nekā mums liek uzskatīt. 

Šo tēzi noteikti apstiprinās analoģiska Sanskrita-lietuviešu salīdzinošā vārdnīca, ja 
tāda tiks sastādīta un ja sastādītājs ņems vērā arī to arhaisko leksiku, kuru akadēmiskā 
lituānistika no leišu valodas ir *izravējusi” pēdējā gadsimta laikā un ar kuru mūsdienās 
nežēlīgi cīnās Lietuviešu valsts valodas komisija!”. Protams, viss teiktais attiecas arī uz krievu 
valodu. Caur valodu vēl iespējams atmodināt mūsu tautu ģenētisko atmiņu. Valodā vēl turas 
mūsu ģenealoģiskās saknes, kuras ir tikušas cirstas pie visām iekārtām un šodien jo sevišķi. 


? Arī šos divus paskaidrojumus (9 un 10) NRA cenzēja un nenopublicēja. 

Baltslāvu valodu leksikas sistēmiska salīdzināšana ar sanskritu sniedz jaunus 
argumentus arī daudzos visas indoeiropeistikas mēroga valodnieku un vēsturnieku strīdos. 
Diemžēl šie argumenti ir pretrunā ar Rietumu historiogrāfijā oficiāli pieņemtajiem 
viedokļiem. Bet varbūt zinātniekiem, kuri tos joprojām kultivē, ir laiks mainīties? 

